वाराणसी. यहां पीएम नरेंद्र मोदी रविवार को रोड शो करने जा रहे हैं। 5 किमी लंबे रोड शो के बाद वे विधानसभा कैंडिडेट्स के लिए जनसभा करेंगे। बता दें, 2 दिन में ये मोदी का दूसरा रोड शो है। रोड शो महात्मा विद्यापीठ पर खत्म होगा। इसके बाद मोदी करीब 8 बजे डीएलडब्लू में प्रबुद्ध मिलन प्रोग्राम में शिरकत करेंगे। यहां वे बिजनेसमैनों से मुलाकात करेंगे। हालांकि, मोदी के रोड शो को बीजेपी जनता दर्शन का नाम दे रही है। ये है पीएम का पूरा प्रोग्राम...
- बीजेपी के मीडिया इंचार्ज संजय भारद्वाज ने बताया कि पीएम मोदी का 3 बजे पांडेयपुर चौराहा से रोड शो शुरू होगा, जो चौकाघाट, तेलियाबाग, मलदहिया, पटेल चौक होते हुए 5.30 बजे महात्मा विद्यापीठ पहुंचेगा। यहां वे विजय शंखनाद रैली को एड्रेस करेंगे।
- शाम 7:35 बजे विद्यापीठ से सभा खत्म कर मोदी डीएलडब्ल्यू के लिए सड़क मार्ग से ही प्रस्थान करेंगे। वे मलदहिया चौराहा, महमूरगंज होते हुए 8 बजे डीरेका ग्राउंड (DLW ग्रांउड) पहुंचेंगे, जहां वे प्रबुद्ध मिलन प्रोग्राम में शिरकत करेंगे। पीएम वाराणसी में ही नाइट स्टे करेंगे।
पीएम के प्रोग्राम को लेकर रूट डायवर्जन
- पीएम के प्रोग्राम को लेकर दोपहर 1 बजे से देर शाम तक शहर में रूट डायवर्जन रहेगा।
- बीजेपी की ओर से पीएम मोदी के प्रोग्राम के लिए शनिवार देर शाम परमिशन मांगी गई थी।
6 मार्च को भी मोदी रहेंगे वाराणसी में
- मोदी 6 मार्च की सुबह 9 बजे डीएलडब्ल्यू से निकलकर गड़वा घाट आश्रम जाएंगे। इसके बाद 11.20 पर गड़वा घाट से रामनगर के लिए प्रस्थान करेंगे। यहां से वे पूर्व पीएम लाल बहादुर शास्त्री के निवास स्थान जाएंगे। 12.25 पर रामनगर से हेलिकॉप्टर में सवार होकर पीएम 1 बजे रोहनिया थाना क्षेत्र के खुशीपुर पहुंचेंगे, जहां करीब एक घंटे 40 मिनट तक रैली करेंगे।
- इसके बाद 2:40 पर वे हेलिकॉप्टर से बाबतपुर पहुंचेंगे, जहां वायुसेना के विशेष विमान से दिल्ली के लिए रवाना होंगे।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva